Ayen yark uriɣ ar ass-a d ayen walaɣ zdat-i neɣ nnan-iyi-t-id widak sneɣ, syin teddemeɣ-d aṭas n tedyanin u ssexlaḍaɣ gar-asen sxelḍeɣ u rennuɣ-asent kra n tɣawsiwin sɣur-i amzun d laɛqaqer akken ad telhu i tɣur-i, u yal mi ra ad aruɣɣef albaɛḍ kečmeɣ di tceṭṭit-is u ttḥemmileɣ-t ɣas ma netta d aqettal am usaḍ n ungal Tareɣla, u ma d ameslub ttellibeɣ am netta, cfiɣ asmi ttaruɣ asufri, ttruɣ mi ttwaliɣ acu xedmen n lbaṭel deg usaḍ inu, mazal-iyi-d kan ad d-fɣen icamiḍen n tiytiwin yettaɣ deg-i, zemreɣ ad d-iniɣ ttaɛraḍeɣ ad aruɣ s idammeniw.